रंगून (२०१७ फ़िल्म)
रंगून २०१७ की एक भारतीय हिन्दी फ़िल्म हैं जिसका निर्देशन विशाल भारद्वाज ने किया हैं और निर्माता साजिद नाडियाडवाला और वायाकॉम 18 मोशन पिक्चर्स हैं। फ़िल्म में मुख्य किरदारो में कंगना राणावत, शाहिद कपूर और सैफ़ अली ख़ान हैं। फिल्म की पृष्ठभूमि दूसरे विश्व महायुद्ध (1939-1945) के समय की है और कथित रूप से मेरी एन इवांस, जो निडर नाडिया के नाम से पुकारी जाती थीं और जिन्होंने बॉलिवुड की प्रथम महिला स्टंट कलाकार के तौर हंटरवाली जैसी फिल्मों से ख्याति पाई, के जीवन पर आधारित है। यह फ़िल्म २४ फरवरी २०१७ को प्रदर्शित हुई।